open-index/open-wikipedia-markdown huggingface dataset:
Η ιστορία της Ο (ταινία)

**Η ιστορία της Ο** είναι Γαλλική ερωτική ταινία του 1975 σε σκηνοθεσία Τζαστ Τζέικιν βασισμένη στο ομώνυμο μυθιστόρημα της Dominique Aury.

## Πλοκή
Η **Ο** είναι μια νεαρή Παριζιάνα, επιτυχημένη επαγγελματίας φωτογράφος της μόδας. Για να ικανοποιήσει τις σεξουαλικές επιθυμίες του φίλου της, Ρενέ, πηγαίνει τρόφιμος στον απόμερο πύργο *Roissy*, όπου λειτουργεί ιδιωτική σχολή σαδομαζοχισμού, για να εκπαιδευτεί ως πειθήνια ερωτική παρτενέρ.

Στο πολυτελές περιβάλλον του μεσαιωνικού γοτθικού πύργου Roissy, η *Ο* και οι συμφοιτήτριές της εξοικειώνονται σιγά σιγά με όλα τα μυστικά της τέχνης της οικειοθελούς μα και απόλυτης ερωτικής υποταγής. Μαθαίνουν με αυτοπεποίθηση και επαγγελματική τελειότητα να ερεθίζουν σεξουαλικά τους άνδρες και, αφού πρώτα αυτές δηλώσουν τη συγκατάθεσή τους, να ικανοποιούν όλες τις σεξουαλικές αρέσκειές τους όταν τις μεταχειρίζονται. 

Όταν η *Ο* θα αποφοιτήσει με ιδιαίτερη ικανότητα από τη σχολή, ο φίλος της, Ρενέ, θα της ζητήσει να του αποδείξει τα αληθινά αισθήματά της για αυτόν. Η *Ο* πρέπει να μπει στην υπηρεσία του πατρικού του φίλου, Σερ Στήβεν, και να του εκπληρώνει κάθε επιθυμία. Ο Σερ Στήβεν, που είναι ιδιαίτερα απαιτητικός και σκληρός στα βίτσια του, κερδίζει άθελά του την αγάπη της *Ο*, η οποία αποφασίζει να συνεχίσει τις σπουδές της και να επεκτείνει τις γνώσεις της. Όταν αποφοιτά εκ νέου, η τελική εξέταση είναι ένα πυρακτωμένο τατουάζ του μονογράμματός της στο σώμα της, ως απόδειξη των ειλικρινών αισθημάτων της. Η *Ο* και ο Σερ Στήβεν είναι πια ένα ιδανικό ζευγάρι.

## Κοινωνική αποδοχή
Η πρώτη προβολή της ταινίας λογοκρίθηκε και συνοδεύτηκε από έντονες διαμαρτυρίες, ενώ μέχρι σήμερα συνεχίζει σε πολλές χώρες να απαγορεύεται η προβολή ή και η κατοχή της ταινίας. Η ταινία, αν και δεν περιέχει ερωτικές σκηνές ή σκληρή γλώσσα, προκάλεσε για το θέμα της και μόνο. Η Aury δημοσίευσε το μυθιστόρημά της υπό το ψευδώνυμο *Pauline Réage*, κρατώντας μυστική την ταυτότητά της μέχρι το 1994, οπότε και την αποκάλυψε σε συνέντευξη που έδωσε. Στη Γερμανία το λογοκριμένο έργο απαγορεύτηκε για ανηλίκους το 1982 και απελευθερώθηκε ξανά στην αρχική πλήρη έκδοσή του το 2008 κατόπιν δικαστικής απόφασης. Στη Μεγάλη Βρετανία επιτρέπεται από το 2000 κατόπιν λογοκρισίας και αφαίρεσης οκτώ λεπτών. Στη Νορβηγία απαγορεύτηκε το 1978 και επιτράπηκε  ξανά το 2003. Στη Νέα Ζηλανδία εξακολουθεί να απαγορεύεται. Το μυθιστόρημα απέσπασε το 1955 το Γαλλικό βραβείο λογοτεχνίας Prix des Deux Magots.

## Παραπομπές


## Πηγές
* Pauline Réage (Dominique Aury): *Geschichte der O* (Originaltitel: *Histoire d'O*). 3. Auflage. Heyne, München 2006, 223 S., ISBN 978-3-453-69907-6 oder ISBN 3-453-69907-6

## Εξωτερικοί σύνδεσμοι
* Παρουσίαση της ταινίας από το rottentomatoes.com
* dvdtalk.com  εκτενής ανάλυση
* filmcritic.com εκτενής ανάλυση

Κατηγορία:Γαλλικές ταινίες της δεκαετίας 1970
Κατηγορία:Ταινίες του 1975
Κατηγορία:Ταινίες βασισμένες σε γαλλικά μυθιστορήματα
Κατηγορία:Γαλλόφωνες ταινίες
Κατηγορία:Αγγλόφωνες ταινίες
Κατηγορία:Πολωνόφωνες ταινίες
Κατηγορία:Ταινίες από Δυτική Γερμανία
Κατηγορία:Γαλλικές ερωτικές ταινίες
Κατηγορία:Γερμανικές ερωτικές ταινίες
Κατηγορία:Ερωτικές δραματικές ταινίες
Πρωθυπουργός του Κεμπέκ

Αυτός ο κατάλογος περιλαμβάνει πρωθυπουργούς της επαρχίας του Κεμπέκ του Καναδά, μετά την δημιουργία της Συνομοσπονδίας το 1867. Σύμφωνα με το σύνταγμα του Κεμπέκ, η νομοθετική εξουσία της επαρχίας ασκείται από μια μονοθάλαμη κοινοβουλευτική κυβέρνηση τύπου Γουεστμίνστερ (παλαιότερα αποτελούνταν από δύο σώματα), όπως και οι υπόλοιπες επαρχίες του Καναδά, του οποίου ο πρωθυπουργός είναι ο ηγέτης του πολιτικού κόμματος που κατέχει τις περισσότερες έδρες στο Εθνικό Κοινοβούλιο του Κεμπέκ (παλαιότερα *Νομοθετική Συνέλευση*). Ο πρωθυπουργός, που συχνά ονομάζεται και πρόεδρος της κυβέρνησης, είναι η κεφαλή της κυβέρνησης του Κεμπέκ, όταν η Βασίλισσα του Καναδά (σήμερα Ελισάβετ Β΄) είναι η κεφαλή του κράτους και εκπροσωπείται από τον υποκυβερνήτη του Κεμπέκ. Ο πρωθυπουργός επιλέγει τα άτομα που θα σχηματίσουν το Υπουργικό Συμβούλιο του Κεμπέκ (''γαλλικά: Le Conseil exécutif du Québec) και προεδρεύει σε αυτό το όργανο.

Τα μέλη του εκλέγονται από το νομοθετικό σώμα που προκύπτει από την διενέργεια γενικών εκλογών. Οι γενικές εκλογές πρέπει να διεξάγονται κάθε πέντε χρόνια από την ημερομηνία της τελευταίας εκλογής, αλλά ο πρωθυπουργός έχει το δικαίωμα να ζητήσει την πρόωρη διάλυση της νομοθετικής συνέλευσης. Η προκήρυξη των γενικών εκλογών μπορεί επίσης να προκύψει εάν το κυβερνών κόμμα απολέσει την εμπιστοσύνη του νομοθετικού σώματος, μετά την αποτυχία ψήφισης ενός νομοσχεδίου ή μετά την κατάθεση πρότασης μομφής. 

Το λήμμα καλύπτει μόνο το χρονικό διάστημα από την ίδρυση της Καναδικής Συνομοσπονδίας το 1867 μέχρι σήμερα.

## Πρωθυπουργοί του Κεμπέκ από το 1867



### 19ος αιώνας

### 20ος αιώνας

### 21ος αιώνας

## Γεγονότα και παρελκόμενα

## Ζώντες πρώην πρωθυπουργοί
[thumb|right|250px|Στο βάθος, το κτήριο που στεγάζει την επίσημη κατοικία του πρωθυπουργού στην πόλη του [Κεμπέκ (πόλη)|Κεμπέκ.]]
Μέχρι τον Σεπτέμβριο του 2012, υπάρχουν 6 ζώντες πρωθυπουργοί, με μεγαλύτερο σε ηλικία τον Μπερνάρ Λωτρύ (γεν. 1937).

## Υποσημειώσεις

## Πηγές
*  
*  
## Δείτε επίσης
* Κατάλογος Πρωθυπουργών του Καναδά
* Περιφέρειες του Κεμπέκ
* Κεμπέκ

## Εξωτερικοί σύνδεσμοι
*   Επίσημη ιστοσελίδα του Πρωθυπουργού του Κεμπέκ 


Πρωθυπουργων του Κεμπεκ
Σαμσάρα

thumb|Παραδοσιακο θιβετιανο thangka που δείχνει το bhavacakra και την σφαιρα της Σαμσάρα
Η **Σαμσάρα** (σανσκριτικά: संसार, θιβετιανά: སམསར, σινχαλέζικά: "සංසාර), είναι η ανάκληση των υπάρξεων.  

Σύμφωνα με αυτή η τα έμβια όντα δε ζουν μόνο μια φορά αλλά και αφού μια μορφή ύπαρξης διαλυθεί, κάτι από αυτήν επιβιώνει και μεταβαίνει σε άλλη μορφή ύπαρξης. Δημιουργείται έτσι ένας ατέρμων κύκλος μετενσαρκώσεων που διατηρεί συνεχώς τα όντα σε κάποια μορφή ύπαρξης. Σε μεταφυσικό επίπεδο, ως Σαμσάρας ή κοινώς ονομαζόμενος Σασάρας, παρουσιάζεται ένας δαίμονας μεσαίας τάξης που οι ιδιότητες του, του δίνονται από τη σημασία του ονόματος του. Η μυθολογία αναφέρει ότι μοιράζει την συνείδηση του σε διάφορους φορείς, ώστε σε περίπτωση που κατατροπωθεί, να έχει τη δυνατότητα να επιστρέψει μέσω αυτών και να συνεχίσει με αυτόν τον τρόπο τον αέανο κύκλο της ύπαρξης του. 

## Παραπομπές

## Εξωτερικοί σύνδεσμοι
* Sansara – Tour of This Universe and Beyond
* Reincarnation: A Simple Explanation
* Karma in Sikhism
* About Reincarnation
* Samsara (Film, IMDB)

Κατηγορία:Βουδισμός
Κατηγορία:Μετενσάρκωση
Γαλλικές προεδρικές εκλογές (2012)

Στις **Γαλλικές προεδρικές εκλογές 2012** έγινε εκλογή του Φρανσουά Ολλάντ στη θέση του Πρόεδρου της Γαλλίας με θητεία πέντε ετών. Ο πρώτος γύρος από τις Γαλλικές προεδρικές εκλογές έγινε στις 22 Απριλίου, ενώ ο δεύτερος γύρος έγινε στις 6 Μαΐου 2012. Στον πρώτο γύρο, έγινε επιλογή των Φρανσουά Ολλάντ και του ήδη προέδρου Νικολά Σαρκοζί, οι οποίοι ήταν οι υποψήφιοι στο δεύτερο γύρο. Στο δεύτερο γύρο το μεγαλύτερο ποσοστό (51,64%) πήρε ο Φρανσουά Ολλάντ, ο οποίος εκλέχθηκε πρόεδρος, ενώ ο Νικολά Σαρκοζύ πήρε 48,36%.

## Υποψήφιοι στον πρώτο γύρο
Στον πρώτο γύρο υποψήφιοι ήταν οι:
*Φρανσουά Ολλάντ
*Νικολά Σαρκοζί (ήδη πρόεδρος της Γαλλίας από τις Γαλλικές προεδρικές εκλογές 2007)
*Μαρίν Λε Πεν
*Ζαν-Λυκ Μελανσόν
*Εβά Ζολύ
*Φρανσουά Μπαϊρού
*Νικολά Ντυπόν-Αινιάν
*Φιλίπ Πουτού
*Ναταλί Αρτό
*Ζακ Σεμινάντ


Αρχείο:Eva Joly - Grenoble 2012 (3).jpg | **[[Εβά Ζολύ]]**Ευρώπη Οικολογία Οι Πράσινοι
Αρχείο:Front National 2010-05-01 n04.jpg|**[[Μαρίν Λε Πεν]]**Εθνικό Μέτωπο
Αρχείο:Nicolas Sarkozy in 2010.jpg|alt=Νικολά ΣαρκοζίΈνωση για ένα Λαϊκό Κίνημα(2007 : 31,18 % και 53,06 %)|**[[Νικολά Σαρκοζί]]**Ένωση για ένα Λαϊκό Κίνημα(2007 : 31,18 % και 53,06 %)
Αρχείο:Jean-Luc Mélenchon (Place au Peuple) 001 (redécoupé).jpg|**[[Ζαν-Λυκ Μελανσόν]]**Αριστερό Μέτωπο
Αρχείο:Philippe Poutou 2011.jpg|**[[Φιλίπ Πουτού]]**Νέο Αντικαπιταλιστικό Κόμμα
Αρχείο:Nathalie Arthaud.png|**[[Ναταλί Αρτό]]**Εργατικός Αγώνας
Αρχείο:Francois bayrou close.jpg|alt=Φρανσουά ΜπαϊρούΔημοκρατικό Κίνημα(2002 : 6,84 % – 2007 : 18,57 %)|**[[Φρανσουά Μπαϊρού]]**Δημοκρατικό Κίνημα(2002 : 6,84 % – 2007 : 18,57 %)
Αρχείο:Francois_Hollande_2015.jpeg|**[[Φρανσουά Ολλάντ]]**Σοσιαλιστικό Κόμμα


## Αποτελέσματα

## Σημειώσεις και Παραπομπές


2012
Κατηγορία:Εκλογές του 2012
Κάτλα

Το **Κάτλα** είναι ένα μεγάλο ηφαίστειο της νότιας Ισλανδίας. Είναι ένα από τα πιο ενεργά της χώρας, καθώς έχει καταγραφεί ότι εξερράγη 20 φορές στο διάστημα μιας χιλιετίας (913-1918), περίπου κάθε 13 με 95 χρόνια. Η τελευταία μεγάλη έκρηξη του Κάτλα συνέβη το 1918, ενώ μικρότερες εκρήξεις έχουν λάβει χώρα, χωρίς όμως να μπορέσουν να διαπεράσουν το παγετώνα που καλύπτει τη κορυφή του ηφαιστείου. Οι ισχυρότερες εκρήξεις του παρελθόντος είχαν ισχύ VEI 4 έως 6. 

Το Κάτλα βρίσκεται στο νοτιότερο παγετώνα της Ισλανδίας, τον Μύρδαλσγιοκουλ (Mýrdalsjökull), ο οποίος καλύπτει πάνω μέρος της καλδέρας του Κάτλα. Το ηφαίστειο έχει διάμετρο 30 χιλιόμετρα, ενώ η ηφαιστειακή καλδέρα 10. Έχει ύψος 1.512 μέτρα. Το Κάτλα ανήκει στο ίδιο ηφαιστειακό σύστημα με το Λάκι και το ηφαιστειακό φαράγγι Ελντγκιάου (Eldgjá). Το γειτονικό ηφαίστειο Εϊγιαφιατλαγιοκούτλ, το οποίο απέχει 25 χιλιόμετρα, εξερράγη το 2010 και τότε εκφράστηκαν φόβοι ότι το Κάτλα μπορεί να ενεργοποιούταν επίσης. Σήμερα το Κάτλα παρακολουθείται διαρκώς με σεισμογράφους και συστήματα GPS που μπορούν να καταγράψουν άμεσα οποιαδήποτε αλλοίωση του φλοιού της Γης.

## Παραπομπές


## Εξωτερικοί σύνδεσμοι
* 

Κατηγορία:Ηφαίστεια της Ισλανδίας
Έρεφαγιεκουλ

Το **Έρεφαγιεκουλ** (Öræfajökull) είναι ένα ηφαίστειο που καλύπτεται από παγετώνες. Βρίσκεται στη νοτιοανατολική Ισλανδία. Το ψηλότερο μέρος της καλδέρας του ηφαιστείου είναι η κορυφή Χβαννανταλσνγιούκουρ, η υψηλότερη κορυφή του νησιού. Είναι το μεγαλύτερο ηφαίστειο της Ισλανδίας, τόσο σε ύψος όσο και σε όγκο. Το ηφαίστειο σχηματίστηκε κυρίως στο Πλειστόκαινο, ενώ έχει εκραγεί και στο Ολόκαινο. Η έκρηξή του το 1362 ήταν η ισχυρότερη που έχει καταγραφεί στην Ισλανδία, πιθανόν ισχυρότερη και από αυτή του Πινατούμπο το 1991. Μια μικρότερη έκρηξη έλαβε χώρα το 1727.

## Παραπομπές


Κατηγορία:Ηφαίστεια της Ισλανδίας
Κούρος της Ευρωπού

Ο **κούρος της [[Ευρωπός|Ευρωπού]]** είναι έργο αρχαίας Ελληνικής τέχνης.

Είναι από κυκλαδίτικο μάρμαρο. Μετά την ανακάλυψή του κλάπηκε και ξανά επέστρεψε στην Ελλάδα. Φιλοξενείται σήμερα στο Αρχαιολογικό Μουσείο του Κιλκίς. Πρόκειται για το μοναδικό άγαλμα του είδους του που βρέθηκε στην Μακεδονία. 
## Πηγές
* 
## Εξωτερικοί σύνδεσμοι
* παρουσίαση και φωτογραφία

Κατηγορία:Κούροι
Κατηγορία:Ιστορία του Κιλκίς
Λιμενάρια

Το **Λιμενάρια** είναι ελληνικό τοπωνύμιο που συναντιέται στα:
* Λιμενάρια Θάσου
* Λιμενάρια Λήμνου
* Λιμενάρια Αγκιστρίου

Κατηγορία:Αποσαφηνίσεις ελληνικών τοπωνυμίων
Ιάσων (Γκυστάβ Μορώ)

**Ο Ιάσων** (γαλλ. *Jason et Médée*)  είναι αριστουργηματικός πίνακας του Γάλλου ζωγράφου Γκυστάβ Μορώ. Φιλοξενείται στο Μουσείο Ορσέ στο Παρίσι. 
## Περιγραφή
Ο πίνακας έχει ως θέμα τον μύθο του χρυσόμαλλου δέρατος. Εικονίζει τον Ιάσονα μαζί με την μάγισσα Μήδεια, που με την βοήθειά της κατάφερε να σκοτώσει τον δράκο που φύλαγε το χρυσόμαλλο δέρας και να το αποκτήσει.

## Πηγές
* 

Κατηγορία:Πίνακες του Γκυστάβ Μορώ
Γαλήνη (αποσαφήνιση)

Με την ονομασία **Γαλήνη** ή **Γαληνή** μπορεί να αναφέρονται:

* Γαλήνη (μυθολογία), μία από τις Νηρηίδες στην ελληνική μυθολογία.
* Γαλήνη (όνομα), γυναικείο όνομα που εορτάζεται στις 16 Απριλίου.

## Οικισμοί
### Ελλάδα
* Αγία Γαλήνη Ρεθύμνης, οικισμός του νομού Ρεθύμνης.
* Γαλήνη Έβρου, οικισμός του νομού Έβρου.
* Γαλήνη Θεσσαλονίκης, οικισμός του νομού Θεσσαλονίκης.
* Γαλήνη Νάξου, οικισμός της νήσου Νάξου του νομού Κυκλάδων.
* Γαλήνη Λάρισας, οικισμός του νομού Λάρισας.
* Γαλήνη Λασιθίου, οικισμός του νομού Λασιθίου.
* Γαλήνη Πρέβεζας, οικισμός του νομού Πρέβεζας.
* Γαλήνη Ροδόπης, οικισμός του νομού Ροδόπης.
* Γαλήνη Χαλκιδικής, οικισμός του νομού Χαλκιδικής.
* Γαλήνη Αγίου Νικολάου Χαλκιδικής, οικισμός του νομού Χαλκιδικής.
* Γαλήνη Χανίων, οικισμός του νομού Χανίων.
* Παραλία Γαλήνης Λασιθίου ή *Αχλιάς*, οργανωμένη παραλία του νομού Λασιθίου.

### Κύπρος
* Γαληνή Λευκωσίας, οικισμός της επαρχίας Λευκωσίας.

## Πρόσωπα
* Γαλήνη Τσεβά ή και *Γαλήνη-Μαρία Τσεβά*, ηθοποιός της ελληνικής τηλεόρασης.

## Διάφορα
* 427 Γαλήνη, αστεροειδής της Κύριας Ζώνης Αστεροειδών.
* Α.Ο. Γαλήνη Πατρών, αθλητικό σωματείο, του οποίου τα σημαντικότερα τμήματα αγωνίζονται, στο στίβο, στο σόφτμπολ στο πρωτάθλημα της Α΄Εθνικής, και στο ποδόσφαιρο στη Β΄ κατηγορία της ΕΠΣ Αχαΐας.
* *[[Γαλήνη (μυθιστόρημα)]]*, μυθιστόρημα του Ηλία Βενέζη (1939).

Κατηγορία:Αποσαφηνίσεις ελληνικών τοπωνυμίων
Κατηγορία:Αποσαφηνίσεις ονομάτων
Αγρίππας Κάστωρ

Ο **Αγρίππας Κάστωρ** ήταν χριστιανός θεολόγος και έζησε τον 2ο αιώνα.

Ήκμασε επί Μάρκου Αυρηλίου ή τουλάχιστον στο τέλος της βασιλείας του Αντωνίνου. Ήταν ο αρχαιότερος χριστιανός θεολόγος που έγραψε κατά του συστήματος του Βασιλείδη. Το έργο του είχε τον τίτλο *Έλεγχος*.Ο *Έλεγχος* του Αγρίππα ήταν γνωστός στα χρόνια του Ευσέβειου Καισαρείας,αλλά μετά χάθηκε.
## Παραπομπές

## Πηγές
* Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.750
* Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.197
## Εξωτερικοί σύνδεσμοι
* Agrippa Castor, Alexandria/Egypt, Ancient Christian Church

Κατηγορία:Θεολόγοι
Οφθαλμωτή κύλιξ

thumb|right|250px|Χαλκιδική μελανόμορφη οφθαλμωτή κύλιξ, περ. 530 π.Χ.
Η **οφθαλμωτή κύλιξ** ήταν ιδιαίτερος τύπος κύλικος που χρησιμοποιούνταν για ποτήρι και ήταν διακοσμημένη με μάτια με σκοπό να προστατεύουν τους πότες που τα χρησιμοποιούσαν. Ήταν διαδεδομένες κυρίως στην Αθήνα και την Χαλκίδα στα χρόνια του δεύτερου μισού του 6ου αιώνα π.Χ.
## Πηγές
* John Boardman: *Schwarzfigurige Vasen aus Athen. Ein Handbuch* (= *Kulturgeschichte der Antiken Welt.* Bd. 1). von Zabern, Mainz 1977, ISBN 3-8053-0233-9.
* Friedrich Wilhelm Hamdorf in: Klaus Vierneisel, Bert Kaeser (Hrsg.): *Kunst der Schale – Kultur des Trinkens.* Antikensammlungen München, München 1990, S. 418f.
* Norbert Kunisch: *Die Augen der Augenschalen.* In: *[[Antike Kunst (Zeitschrift)|Antike Kunst]].* 33, 1990, S. 20–27.
* Berthold Fellmann: *München, Antikensammlungen, ehemals Museum antiker Kleinkunst.* Band 13: *Attische schwarzfigurige Augenschalen* (= *Corpus Vasorum Antiquorum. Deutschland.* Bd. 77). C. H. Beck, München 2004, ISBN 3-406-51960-1.

## Εξωτερικοί σύνδεσμοι
 
* Raimund Wünsche, „Trinken aus den Augen“ - Griechische Augenschalen, aviso 2005,/4 (PDF-Datei; 10 kB)
Ευκαρπία

Με το όνομα **Ευκαρπία** είναι γνωστοί οι οικισμοί:
* Ευκαρπία Θεσσαλονίκης
* Ευκαρπία Κιλκίς
* Ευκαρπία Σερρών

και η αρχαία πόλη:
* Ευκαρπία Φρυγίας

Κατηγορία:Αποσαφηνίσεις ελληνικών τοπωνυμίων
Κύπελλο Ελλάδας καλαθοσφαίρισης ανδρών 2002-2003

To **[[Κύπελλο Ελλάδος καλαθοσφαίρισης ανδρών]] 2002-03** που διοργάνωσε η Ελληνική Ομοσπονδία Καλαθοσφαίρισης ξεκίνησε στις 14 Σεπτεμβρίου 2002 με τους αγώνες της πρώτης φάσης και τελείωσε στις 5 Απριλίου 2003 με τον τελικό, ο οποίος έγινε στο Στάδιο Νεάπολης, στη Λάρισα, με αντιπάλους τον Άρη και τον Παναθηναϊκό. Το κύπελλο Ελλάδος κατέκτησε ο **[[Παναθηναϊκός (καλαθοσφαίριση)|Παναθηναϊκός]]** για έβδομη φορά στην ιστορία της διοργάνωσης.

## Α΄ φάση

### 1η αγωνιστική

### 2η αγωνιστική

### 3η αγωνιστική

### 4η αγωνιστική

## Β΄ φάση

### 1η αγωνιστική

### 2η αγωνιστική (προημιτελικοί)

## Τελική φάση

Η τελική φάση έγινε με το σύστημα φάιναλ-φορ και διεξήχθη στο Στάδιο Νεάπολης, στη Λάρισα, στις 4 και 5 Απριλίου 2003.

### Ημιτελικοί

### Αγώνας 3ης θέσης

### Τελικός

*Σάββατο, 5 Απριλίου 2003.
*Λάρισα, Γήπεδο Νεάπολης.
*Διαιτητές: Βορεάδης, Σπυρίδωνος.
*Δεκάλεπτα: 15–22, 36–39, 52–50, 81–76. 
*Πολυτιμότερος παίκτης: Φραγκίσκος Αλβέρτης.

## Πηγές
*Ελληνική Ομοσπονδία Καλαθοσφαίρισης

2003
Κατηγορία:Καλαθοσφαίριση το 2002
Κατηγορία:Καλαθοσφαίριση το 2003
Επιστολή προς Διόγνητον

Η ***Επιστολή προς Διόγνητον*** είναι κείμενο επιστολιμαίου χαρακτήρα του 2ου αιώνα μετά Χριστόν, ανώνυμου συντάκτη.

## Η χειρόγραφη παράδοση του κειμένου
Διασώθηκε από ένα χειρόγραφο του 13ου ή 14ου αιώνα, του Cod. Argentoratensis Gr. 9 στην Εθνική Βιβλιοθήκη του Στρασβούγου. Είχε εντοπισθεί από τον λατίνο κληρικό Thomas d' Arezzo το 1436 στην Κωνσταντινούπολη. Η κατάληξη του χειρογράφου δεν ήταν ευνοϊκή: το 1870 θα καεί στην πυρκαγιά του Στρασβούργου. Οι συγγραφείς της αρχαίας εκκλησίας και του μεσαίωνα το αγνοούν.
## Περιεχόμενο
Ο συγγραφέας επιχειρεί να αποδείξει την υπεροχή του Χριστιανισμού έναντι των εθνικών θρησκειών και της ιουδαϊκής θρησκείας.

## Η ταυτότητα του συγγραφέα
Οι ερευνητές δεν έχουν καταλήξει για την ταυτότητά του. Επειδή στο χειρόγραφο το κείμενο βρισκόταν στην πέμπτη μετά από τέσσερα έργα που εσφαλμένως αποδίδονταν στον Ιουστίνο και πριν τον τίτλο *Προς Διόγνητον* υπήρχε η ένδειξη «του αυτού», αποδόθηκε στον Ιουστίνο.
Αυτό αποκλείεται επειδή σε κανένα αρχαίο κατάλογο έργων του Ιουστίνου δεν περιλμβάνεται αλλά και επειδή το συγκεκεριμένο έργο χειρίζεται με τρόπο διαφορετικό τα διάφορα θέματα.
Άλλοι ερευνητές υποστήριξαν πως το συγκεκριμένο κείμενο είναι το χαμένη *Απολογία* του Κοδράτου, ενώ άλλοι πως ο συντάκτης του είναι μικρασιάτης θεολόγος, όπως ο Μελίτων Σάρδεων, παρά αλεξανδρινός ή γνωστικός.
Ο Henri-Irenee Marrou,  αποδίδει την συγγραφή της Επιστολής προς Διόγνητον στον Πάνταινο.

## Η ταυτότητα του παραλήπτη
Μας αναφέρει πως είναι ο Διόγνητος, χωρίς άλλες λεπτομέρειες. Ο χαρακτηρισμός του ως *Κράτιστου* υποδηλώνει πως κατέχει επίσημη θέση.

## Παραπομπές


## Πηγές
* Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.169, Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.310-311
* Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.615-621
*Θεοχάρης Δετοράκης, Βυζαντινή φιλολογία. Τα πρόσωπα και τα κείμενα, τομ.Α, Ηαράκλειο Κρήτης, 1995, σελ.46-47

Κατηγορία:Χριστιανοί απολογητές
1693 Χέρτζσπρουνγκ

μικρογραφία|3D μοντέλο του αστεροειδούς 1693 Χέρτζσπρουνγκ
Ο **Χέρτζσπρουνγκ (Hertzsprung)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,028. Ανακαλύφθηκε το 1935 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά του προς τιμή του Δανού αστρονόμου Έιναρ Χέρτζσπρουνγκ.

## Φυσικά χαρακτηριστικά
Η μέση διάμετρος του Χέρτζσπρουνγκ εκτιμάται σε 38,67 χιλιόμετρα. Ο φασματικός τύπος του είναι **CBU**, ενώ το γεωμετρικό άλβεδό του είναι 0,0484 ± 0,004. Ο Χέρτζσπρουνγκ περιστρέφεται γύρω από τον εαυτό του μία φορά κάθε 8 ώρες και 49,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χερτζσπρουνγκ
Μινούκιος Φήλιξ

Ο **Μινούκιος Φήλιξ** (Marcus Minucius Felix) ήταν χριστιανός απολογητής του 3ου αιώνα μετά Χριστόν. 
## Βίος
Ο  **Μινούκιος Φήλιξ** ήταν αφρικανικής καταγωγής νομικός ο οποίος έδρασε στη Ρώμη. Άσκησε το επάγγελμα του συνηγόρου και δεν γνωρίζουμε σε ποια ηλικία έγινε Χριστιανός, ίσως προχωρημένη. Από το συγγραφικό του έργο συμπεραίνουμε πως είχε φροντισμένη φιλοσοφική ελληνική και λατινική παιδεία: Πλάτων, στωικισμός, Κικέρων, Σενέκας.

## Συγγραφικό έργο
Ο Ιερώνυμος μας πληροφορεί πως είναι συντάκτης του  διαλόγου *Octavius* που σώθηκε στο 8ο βιβλίο του Αρνόβιου *Adversus nationes*. Πρωταγωνιστές είναι δύο πρόσωπα, ο χριστιανός Οκτάβιος και ο εθνικός Καικίλιος. Συμμετέχει και ο Μινούκιος Φήλιξ ως διαιτητής στη συζήτησή τους. Ο διάλογος διεξάγεται κατά τη διάρκεια περιπάτου στων Ώστια της Ρώμης. Ο Καικίλιος αναπτύσσει μια πολεμική σε βάρος του Χριστιανισμού στηριζόμενος στον Κέλσο κι ο Οκτάβιος του την ανασκευάζει με τελικό αποτέλεσμα να ασπασθεί το χριστιανισμό ο Καικίλιος.
Οι κεντρικές ιδέες του έργου είναι ο μονοθεϊσμός και η ανάσταση της ψυχής, αυτές θεμελιώνονται σε φιλοσοφικά-λογικά επιχειρήματα και καθόλου στην Εκκλησιαστική παράδοση ή την Αγία Γραφή.
Το έργο συντάχθηκε μεταξύ 215 και 217 μ.Χ. Άλλοι θεωρώντας πως είναι εξαρτημένο από τον Apologeticum του Τερτυλιανού, το οποίο γράφτηκε περί το 197, το τοποθετούν εκείνη την χρονική περίοδο.

## Ο χαρακτήρας του Μίνούκιου Φήλικα
Η εξάρτησή του από τη φιλοσοφία και την θύραθεν σκέψη τον εντάσσει στην κατηγορία του *θρησκευτικού φιλοσόφου* κι όχι του *χριστιανού θεολόγου*.
Η άποψη εκείνη που διατυπώνεται πως τα επιχειρήματά του είναι αποκλειστικά φιλοσοφικά επειδή απευθύνεται αποκλειστικά σε φιλοσοφικά καταρτισμένους εθνικούς και μόνο αυτά τα επιχειρήματα αποδέχονται, πρέπει να αποκλεισθεί, επειδή «τα επιχειρήματα, αλλά και οι προβαλλόμενες ως χριστιανικές θέσεις προδίδουν πρόσωπο που δεν[...] γνώρισε βαθειά την αλήθεια της Εκκλησίας»
## Παραπομπές

## Πηγές
*Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.328-331
*H. J. Rose, Ιστορία της Λατινικής Λογοτεχνίας, τομ.2ος,μτφρ.Κ.Χ.Γρόλλιου, εκδ.Μ.Ι.Ε.Τ., Αθήνα, 1980, σελ.186-187

## Εξωτερικοί σύνδεσμοι
* 

Κατηγορία:Χριστιανοί απολογητές
Καρπάσια

Η **Καρπάσια** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Κερύνειας
Στατική ιστοσελίδα

thumb|right|585px|Στατική ιστοσελίδα: μεταφέρεται από τον διακομιστή στην μορφή που είναι αποθηκευμένη.
**Στατική ιστοσελίδα** (Αγγλικά: static web-page ή flat web-page) ονομάζεται μια ιστοσελίδα της οποίας το περιεχόμενο μεταφέρεται στον χρήστη ακριβώς στην μορφή που είναι αποθηκευμένο στον εξυπηρετητή ιστοσελίδων (web server), σε αντίθεση με τις δυναμική ιστοσελίδα, όπου το περιεχόμενο δημιουργείται από μια εφαρμογή η οποία εκτελείται στον εξυπηρετητή ιστοσελίδων.

Τα περιεχόμενα μιας στατικής ιστοσελίδας εμφανίζονται με την ίδια μορφή σε όλους του χρήστες με την μορφή που είναι αποθηκευμένα στο σύστημα αρχείων του εξυπηρετητή ιστοσελίδων. Οι στατικές ιστοσελίδες είναι αποθηκευμένες συνήθως σε μορφή HTML και μεταφέρονται χρησιμοποιώντας το πρωτόκολλο HTTP.

## Πλεονεκτήματα και μειονεκτήματα
### Πλεονεκτήματα
* Δεν χρειάζονται προγραμματιστικές δεξιότητες για να δημιουργήσει κάποιος μια στατική σελίδα.
* Η σελίδα μπορεί να βρίσκεται με εύκολο τρόπο κλωνοποιημένη σε περισσότερους από έναν εξυπηρετητές.
* Δεν χρειάζεται ειδικό λογισμικό στον εξυπηρετητή ιστοσελίδων για την δημοσίευση στατικών σελίδων.
* Η σελίδα μπορεί να είναι διαθέσιμη στον φυλλομετρητή κατευθείαν από ένα αποθηκευτικό μέσο όπως ένα CD-ROM ή USB μνήμης χωρίς να χρειάζεται να διαμεσολαβήσει ένα εξυπηρετητής ιστοσελίδων με κατάλληλο λογισμικό χειρισμό ιστοσελίδων (για παράδειγμα οι δυναμικές σελίδες σε γλώσσα PHP θέλουν έναν διερμηνέα PHP ο οποίος τρέχει στον εξυπηρετητή ιστοσελίδων και δημιουργεί δυναμικά την σελίδα πριν αυτή αποσταλεί στον φυλλομετρητή του χρήστη).

### Μειονεκτήματα
* Δεν είναι εύκολη η διαδραστικότητα με τον χρήστη.
* Η διαχείριση μεγάλου αριθμού στατικών ιστοσελίδων δεν είναι εύκολη χωρίς αυτόματα εργαλεία.

## Δείτε επίσης
* Ιστοσελίδα
* Δυναμική ιστοσελίδα
* Κατασκευή ιστοσελίδων
* Υπερκείμενο
* HTML

## Παραπομπές


Κατηγορία:Διαδίκτυο
Μάουνα Λόα

μικρογραφία|Χάρτης της νήσου Χαβάης, με τις περιοχές των πέντε ηφαιστείων της.
Το **Μάουνα Λόα** είναι ένα από τα πέντε ηφαίστεια που αποτελούν το νησί Χαβάης στην αμερικανική πολιτεία Χαβάη στον Ειρηνικό Ωκεανό και ίσως το μεγαλύτερο στη Γη από την άποψη όγκου και της περιοχής που καλύπτει. Είναι ένα ενεργό ασπιδοηφαίστειο, με όγκο που εκτιμάται σε περίπου 75.000 χλμ.³, αν και η κορυφή του είναι 39 μ. χαμηλότερα από εκείνη του γείτονά του, του Μάουνα Κέα. Το όνομα Μάουνα Λόα σημαίνει στη Χαβαϊκή γλώσσα «Μακρύ Βουνό». Εκρήξεις λάβας από το Μάουνα Λόα είναι φτωχές σε διοξείδιο του πυριτίου και πολύ ρευστές. Οι εκρήξεις τείνουν να είναι μη-εκρηκτικές και το ηφαίστειο έχει σχετικά ήπιες πλαγιές.

Το Μάουνα Λόα είναι πιθανώς ενεργό για τουλάχιστον 700.000 χρόνια και μπορεί να έχει ανέλθει πάνω από τη στάθμη της θάλασσας περίπου πριν από 400.000 χρόνια. Τα αρχαιότερα γνωστά πετρώματα δεν είναι μεγαλύτερα από 200.000 ετών. Το μάγμα του ηφαιστείου προέρχεται από το θερμό σημείο της Χαβάης, που είναι υπεύθυνο για τη δημιουργία της αλυσίδας νησιών της Χαβάης για δεκάδες εκατομμύρια χρόνια. Η αργή μετακίνηση της τεκτονικής πλάκας του Ειρηνικού θα απομακρύνει τελικά το Μάουνα Λόα από το θερμό σημείο σε 500.000 έως ένα εκατομμύριο χρόνια από τώρα, χρονικό σημείο από το οποίο το ηφαίστειο θα γίνει σβηστό.

Η πιο πρόσφατη έκρηξη του Μάουνα Λόα διήρκεσε από τις 27 Νοεμβρίου μέχρι τις 13 Δεκεμβρίου 2022 και η προηγούμενη διήρκεσε από τις 24 Μαρτίου 1984 έως τις 15 Απριλίου 1984. Δεν υπάρχουν πρόσφατες εκρήξεις του ηφαιστείου που να προκάλεσαν θανάτους, αλλά οι εκρήξεις το 1926 και το 1950 κατέστρεψαν χωριά και το Χίλο, η μεγαλύτερη πόλη του νησιού έχει κτιστεί εν μέρει στην λάβα από εκρήξεις στα τα τέλη του 19ου αιώνα. Εν όψει των κινδύνων που εγκυμονεί για τα πληθυσμιακά κέντρα, το Μάουνα Λόα είναι μέρος του προγράμματος Ηφαίστεια της Δεκαετίας, το οποίο ενθαρρύνει τις μελέτες για τα πιο επικίνδυνα ηφαίστεια. Το Μάουνα Λόα παρακολουθείται εντατικά από το Παρατηρητήριο Ηφαιστείων της Χαβάης από το 1912.

Στο Μάουνα Λόα έχουν κατασκευαστεί το παρατηρητήριο του Μάουνα Λόα, το οποίο μελετά την ατμόσφαιρα, και το Ηλιακό Παρατηρήτηριο του Μάουνα Λόα, το οποίο παρατηρεί τον Ήλιο. Στα παρατηρητήρια αυτά οι συνθήκες διαβίωσης δεν είναι απλές καθώς το μέρος είναι ιδιαίτερα απομακρυσμένο και η τροφοδοσία φαγητού και άλλων αγαθών δεν είναι εύκολη και δεδομένη. Και τα δύο παρατηρητήρια βρίσκονται κοντά στην κορυφή του ηφαιστείου. 

Το Εθνικό Πάρκο ηφαιστείων της Χαβάης περιλαμβάνει τη κορυφή και τη νοτιοανατολική πλευρά του ηφαιστείου, και συμπεριλαμβάνει ένα ξεχωριστό ηφαίστειο, το Κιλαουέα.

## Παραπομπές


## Εξωτερικοί σύνδεσμοι
* 

Κατηγορία:Ηφαίστεια της Χαβάης
Διαθήκαι των ΙΒ' Πατριαρχών

Το **Διαθήκες των ΙΒ΄ Πατριαρχών** είναι ένα απόκρυφο βιβλίο ιουδαϊκού προσανατολισμού γραμμένο περί το 200 μ.Χ. Πιστεύεται ότι είναι ένα ψευδεπίγραφο που περιλαμβάνει τις διαθήκες των δώδεκα γιων του Ιακώβ. Είναι μέρος της Βίβλου των Ορθόδοξων Αρμενίων του 1666, γραμμένη απο τον Όσκαν του Γερεβάν. Στο Κουμράν (, ) βρέθηκαν αποσπάσματα παρόμοιων γραπτών, αλλά οι απόψεις χωρίζονται ως προς το αν αυτά είναι τα ίδια κείμενα. Θεωρείται γενικά αποκαλυπτική λογοτεχνία.

## Χειρόγραφη παράδοση
Σώζεται στα ελληνικά σε δύο παραλλαγές και στη σλαβονική και την αρμενική γλώσσα.

## Περιεχόμενο
Περιλαμβάνει τις διαθήκες δηλαδή τις τελευταίες επιθυμίες και νουθεσίες των δώδεκα γιων του Ιακώβ προς τους απογόνους τους. Κάθε διαθήκη διακρίνεται σε τρία μέρη: 

* διήγηση της ζωής του κάθε πατριάρχη
* ηθικές νουθεσίες
* προφητείες σχετικά με το μέλλον της φυλής καθενός απογόνου των πατριαρχών.

## Συγγραφέας
Πιθανώς να είναι Χριστιανός της περιόδου γύρω στα 200 μ.Χ. καθώς φαίνεται από τα χριστιανικά στοιχεία που είναι εμφανή στο κείμενο.
## Πηγές έμπνευσης
Προηγούμενο ανάλογο είναι οι ευλογίες του Ιακώβ στην Γένεση.

## Παραπομπές


## Εξωτερικοί σύνδεσμοι
* 

Κατηγορία:Απόκρυφα της Παλαιάς Διαθήκης
Α1 Κατηγορία υδατοσφαίρισης γυναικών 2011-12

Το **[[Πρωτάθλημα Ελλάδας υδατοσφαίρισης γυναικών|πρωτάθλημα Ελλάδας πόλο γυναικών]] για την περίοδο 2011−12** ήταν το 25ο στην ιστορία του θεσμού. Πρωταθλήτρια αναδείχθηκε η ομάδα της Βουλιαγμένης για 10η φορά στην ιστορία της. Στην Α2 υποβιβάστηκε ο Πανιώνιος.

## Κανονική Περίοδος
### Βαθμολογία

*Βαθμολογικό σύστημα: 3 βαθμοί για τη νίκη, 1 για την ισοπαλία, 0 για την ήττα.
*Η Ν.Ε. Πατρών έχει 1 μηδενισμό και -1 βαθμό.

### Αποτελέσματα

*  Η ΝΕ Πατρών δεν αγωνίστηκε την τελευταία αγωνιστική κόντρα στη Βουλιαγμενη και μηδενίστηκε (με κοκκινους χαρακτήρες).

## Πλέι οφ
### Ημιτελικοί
Όλοι οι αγώνες έγιναν στην έδρα των ομάδων με πλεονέκτημα έδρας.

### Μικρός τελικός

### Μεγάλος τελικός

## Τελική Κατάταξη

## Εξωτερικοί σύνδεσμοι
* Βαθμολογία κανονικής περιόδου Επίσημος ιστότοπος ΚΟΕ
* Το πρωτάθλημα στο sport.gr
* Το πρωτάθλημα στο womensports.gr



2011 2012
Κατηγορία:Υδατοσφαίριση το 2011
Κατηγορία:Υδατοσφαίριση το 2012
Αλέξανδρος Παπαχελάς

Ο **Αλέξανδρος Παπαχελάς** ήταν Έλληνας πολιτικός.

## Βιογραφικά στοιχεία
Υπήρξε αρχιμηχανικός της βρετανικής εταιρείας «Πάουερ» στην Ελλάδα, καθώς και έμπιστος συνεργάτης του υπουργού Θ. Σκυλακάκη. Στην δικτατορία του Μεταξά διετέλεσε υφυπουργός παρά τω πρωθυπουργώ, θέση την οποία διατήρησε από τον Αύγουστο μέχρι και τον Δεκέμβριο του 1936, οπότε και επήλθε ρήξη με ομάδα έμπιστων του Μεταξά. Μετά την αποπομπή του εξορίστηκε.

Εγγονός του είναι ο δημοσιογράφος Αλέξης Παπαχελάς.

## Πηγές


Κατηγορία:Έλληνες υφυπουργοί παρά τω Πρωθυπουργώ
Οχράνα (αποσαφήνιση)

Με την ονομασία **Οχράνα** αναφέρονται τα ένοπλα σώματα:

* Οχράνα ή επίσημα *Υπηρεσία για την προστασία της Δημόσιας Ασφαλείας και Τάξης στη Ρωσική Αυτοκρατορία*, ήταν η μυστική υπηρεσία της Ρωσικής Αυτοκρατορίας.
* Οχράνα (Βαλκάνια), ήταν αρχικά η ονομασία της μυστικής υπηρεσίας της Εσωτερικής Μακεδονικής Επαναστατικής Οργάνωσης. Κατά την διάρκεια όμως της Τριπλής Κατοχής της Ελλάδας από τις Δυνάμεις του Άξονα, έτσι ονομάζονταν οι κατοχικές δυνάμεις πολιτοφυλακής της Βουλγαρίας και την Ιταλίας.
Αριστείδης ο Αθηναίος

Ο **Αριστείδης ο Αθηναίος** ήταν Χριστιανός απολογητής που έζησε τον 2ο αιώνα μετά Χριστόν και καταγόταν από την Αθήνα. Επίσης είναι Άγιος της Ορθόδοξης Εκκλησίας.
## Βίος
Για τον Αριστείδη δεν γνωρίζουμε παρά πενιχρές πληροφορίες. Ο Ευσέβιος Καισαρείας μας πληροφορεί πως ήταν σύγχρονος του Κοδράτου και συντάκτης μιας Απολογίας, ενώ τον παρουσιάζει ως φιλόσοφο. Η μνήμη του εορτάζεται από την Ορθόδοξη Εκκλησία στις 13 Σεπτεμβρίου και αναφέρεται ότι κρεμάστηκε από τους συμπολίτες του στο κέντρο της αθηναϊκής Αγοράς.

## Συγγραφικό έργο
Φέρεται ως συντάκτης *Απολογίας* με αποδέκτη τον αυτοκράτορα Αδριανό (117-138). Στη συριακή του μετάφραση αποδέκτης της είναι ο Αντωνίνος Πίος διάδοχος του Αδριανού. Πρέπει να γράφτηκε γύρω στα 140. Θεωρείται η αρχαιότερη σωζόμενη χριστιανική απολογία.

## Περιεχόμενο
Ξεκινά θέτοντας το ζήτημα του ενός Θεού. Από την παρατήρηση της κοσμικής αρμονίας οδηγείται στην ιδέα του Θεού. Ο χριστιανικός θεός είναι ο μόνος ακίνητος, άναρχος, και αληθινός. Η απόλυτη αυτή μονοθεΐα είναι και το κριτήριο της θρησκευτικής συμπεριφοράς των ανθρώπων. Την ανθρωπότητα τη διακρίνει σε τρεις ομάδες θρησκευτικώς: τους ειδωλολάτρες, τους ιουδαίους και τους χριστιανούς. Εκθέτει τα μειονεκτήματα των λατρειών των Χαλδαίων, Αιγυπτίων, Ελλήνων και Ιουδαίων. Έτσι αν οι πρώτοι λάτρευσαν τα άστρα, οι δεύτεροι τα ζώα και οι τρίτοι τις εκδηλώσεις της ζωής και τα πάθη, οι τελευταίοι λόγω του μονοθεϊσμού τους πλησίασαν την αλήθεια. Όμως κι αυτοί λάτρευσαν πιο πολύ κι από τον Θεό τους αγγέλους και απολυτοποίησαν τις θρησκευτικές διατάξεις.

## Παραπομπές

## Πηγές
* Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.533-538
* Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.193-195
* Γεωργιανή μετάφραση: Saint Aristides the Athenian's Apology and Saint Athenagoras the Athenian Philosopher's Plea for the Christians, translated from Greek into Georgian, submitted with introduction and comments by a monk Ekvtime Krupitski, Tbilisi Theological Academy, Tsalka, Sameba village, Cross Monastery, "Sulieri Venakhi" Publishers, Tbilisi, 2024, (ISBN 978-9941-9676-2-7)

Κατηγορία:Χριστιανοί απολογητές
Κατηγορία:Αρχαίοι Αθηναίοι
Μιχαήλ Πάσσαρης

Ο **Μιχαήλ Πάσσαρης **(1881-1945) ήταν Έλληνας στρατιωτικός και πρώην υφυπουργός.

## Βιογραφικά στοιχεία

Μετέσχε των πολέμων 1912-1913 και της Μικρασιατικής Εκστρατείας ως υπαρχηγός του Επιτελείου της Στρατιάς Μικράς Ασίας. Υπήρξε μάρτυρας κατηγορίας κατά τη Δίκη των Έξι. Αποστρατεύθηκε το 1922 για πολιτικούς λόγους και αποκαταστάθηκε το 1935 σε υποστράτηγο αναδρομικά από το 1924 και σε αντιστράτηγο αναδρομικά από το 1929. Διετέλεσε υφυπουργός Αεροπορίας 5.8.1936-2.2.1937. Αποχώρησε λόγω διαφωνίας με τον Ιωάννη Μεταξά. Έγραψε: *Διάσπασις - Διάλυσις - Αιχμαλωσία, τόμος Α΄ *(Αθήνα, 1934).

Ήταν παντρεμένος με τη Λίλη Π. Ταμπακοπούλου.

## Πηγές
* Εγκυκλοπαίδεια Πάπυρος Λαρούς Μπριτάννικα, εκδόσεις Γραφικαί Τέχναι Πάπυρος, τόμος 48, σελ. 234.

 
Κατηγορία:Έλληνες υφυπουργοί Αεροπορίας
Κατηγορία:Έλληνες αξιωματικοί της Πολεμικής Αεροπορίας
Δευκαλίων Ρεδιάδης

Ο **Δευκαλίων Ρεδιάδης** (2 Φεβρουαρίου 1882- 1955) ήταν Έλληνας πολιτικός και δικηγόρος.

## Βιογραφικά στοιχεία

Γεννήθηκε στη Σύρο και σπούδασε νομικά. Ιδιώτευσε ως δικηγόρος και ασχολήθηκε ενεργά με τον αθλητισμό (αγωνίστηκε στους Ολυμπιακούς Αγώνες του 1908 στη σκοποβολή) αναλαμβάνοντας αρκετές διοικητικές θέσεις. Την περίοδο 1924 - 1955 διετέλεσε πρόεδρος του Πειραϊκού Συνδέσμου, γενικός γραμματέας του Ομίλου Κυνηγών Πειραιά καθώς και μέλος της Επιτροπής Ολυμπιακών Αγώνων (Ε.Ο.Α.). Το 1936 διορίστηκε υφυπουργός οικονομικών και εν συνεχεία υπουργός εμπορικής ναυτιλίας μέχρι τον Δεκέμβριο του 1938 οπότε και παραιτήθηκε.

Ήταν παντρεμένος με τη Μαρή Στάη και είχε αποκτήσει τρία παιδιά, τον Γεώργιο, πρόεδρο του ΣΕΓΑΣ & δικηγόρο, τον Δημήτριο , επίσης δικηγόρο και πολιτικό και την Ασπασία σύζυγο του Κωνσταντίνου Κάτρη.

Απεβίωσε στις 31 Ιανουαρίου 1955.

## Πηγές


Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες υφυπουργοί Οικονομικών
Κατηγορία:Έλληνες δικηγόροι του 19ου αιώνα
Σπυρίδων Σημίτης

Ο **Σπυρίδων Σημίτης** (1860 - 1914) ήταν Έλληνας νομικός.

## Βιογραφικά στοιχεία

Σπούδασε νομική στο Πανεπιστήμιο Αθηνών, του οποίου έγινε και διδάκτωρ το 1881. Το 1890 εξελέγη υφηγητής εμπορικού δικαίου, θέση στην οποία παρέμεινε μέχρι το 1898. Υπήρξε μέλος του πρώτου διοικητικού συμβουλίου του δικηγορικού συλλόγου Αθηνών. Είχε πλούσιο συγγραφικό έργο μεταξύ των οποίων *Εμπορικόν Δίκαιον. Περί Συναλλαγματικής* (1899 - 1900) κ.α.

Ήταν παντρεμένος και είχε αποκτήσει τρία παιδιά, μεταξύ των οποίων τον Γεώργιο Σημίτη. Εγγονοί του είναι οι Σπύρος Σημίτης και Κώστας Σημίτης.

## Πηγές


Κατηγορία:Καθηγητές νομικής Αθηνών
Κατηγορία:Έλληνες δικηγόροι του 19ου αιώνα
Γεώργιος Σημίτης

Ο **Γεώργιος Σημίτης** (1899 - 1978) ήταν Έλληνας νομικός και πολιτικός.

## Βιογραφικά στοιχεία

Γεννήθηκε στον Πειραιά και ήταν γιος του Σπυρίδωνος Σημίτη. Σπούδασε νομική στο Πανεπιστήμιο Αθηνών, του οποίου έγινε και διδάκτωρ το 1928 με επιβλέποντα καθηγητή τον Θρασύβουλο Πετιμεζά. Το 1936 εξελέγη υφηγητής εμπορικού δικαίου στη Νομική Σχολή Αθηνών, θέση στην οποία παρέμεινε μέχρι το 1940. Την περίοδο 1940 - 1946 διετέλεσε καθηγητής του εμπορικού δικαίου στην Ανωτάτη Σχολή Οικονομικών και Εμπορικών Επιστημών (ΑΣΟΕΕ). Έλαβε μέρος στην κυβέρνηση του Βουνού του Ε.Α.Μ., ως αντιπρόσωπος του Πειραιά στο Εθνικό Συμβούλιο της ΠΕΕΑ στους Κορυσχάδες και γενικός διοικητής της Ρούμελης. Επίσης διετέλεσε πρόεδρος του δικηγορικού συλλόγου Πειραιώς (1932 - 1941), νομικός σύμβουλος της Εμπορικής Τράπεζας και του εμπορικού επιμελητηρίου Πειραιώς. Υπήρξε προσωπικός φίλος του πρίγκιπα Νικολάου και είχε πλούσιο συγγραφικό έργο.

Ο Γεώργιος Σημίτης απεβίωσε το 1978 και κηδεύτηκε στις 12 Φεβρουαρίου 1978 από τον ιερό ναό Αγίας Τριάδος του Πειραιά.

Ήταν παντρεμένος με την Φανή Χριστοπούλου, κόρη του Κωνσταντίνου Χριστόπουλου, και είχε αποκτήσει δύο γιούς, τον Σπύρο, νομικό, και τον Κώστα, πρωθυπουργό της Ελλάδας.

## Πηγές


Κατηγορία:Έλληνες αντιστασιακοί
Κατηγορία:Έλληνες δικηγόροι του 20ού αιώνα
Κατηγορία:Έλληνες πανεπιστημιακοί του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Καθηγητές νομικής Αθηνών
Αγαμέμνων Μεταξάς

Ο **Αγαμέμνων Μεταξάς** ήταν Έλληνας νομικός και πολιτικός.

## Βιογραφικά στοιχεία

Υπήρξε υφηγητής του ποινικού δικαίου στη Νομική Σχολή Αθηνών (1861 - 1872). Το 1872 διορίστηκε υπουργός δικαιοσύνης στην κυβέρνηση Βούλγαρη (1871). Ήταν υπουργός από τις 6 Ιανουαρίου ως τις 12 Ιουλίου 1872.

## Παραπομπές


Κατηγορία:Έλληνες νομικοί
Κατηγορία:Καθηγητές νομικής Αθηνών
Κατηγορία:Έλληνες υπουργοί Δικαιοσύνης
Αγαμεμνων
Κατηγορία:Βουλευτές Κραναίας
Σαιντ Ελίζαμπεθ (Τζαμάικα)

Η **Ενορία Σαιντ Ελίζαμπεθ** (αγγλικά: Parish of Saint Elizabeth) είναι μια από τις δεκατέσσερις ενορίες της Τζαμάικα. Έχει έκταση 1212.4 τ.χλμ. και πληθυσμό 146.404 κατοίκων (2001). Πρωτεύουσα είναι η Μπλακ Ρίβερ.

## Γεωγραφία
Το Σαιντ Ελίζαμπεθ βρίσκεται νοτιοδυτικά της Τζαμάικα. Στα νότια βρέχεται από την Καραϊβική Θάλασσα. Συνορεύει στα βορειοδυτικά με τη Γουεστμόρλαντ, στα βόρεια-κεντρικά με τον Άγιο Ιάκωβο, στα βορειοανατολικά με την Τρελόνι και στα ανατολικά με την Μάντσεστερ. Έχει έκταση 1212.4 τ.χλμ.. Είναι η δεύτερη μεγαλύτερη ενορία της Τζαμάικα μετά την Αγία Άννα. 

### Πανίδα
Το Σαιντ Ελίζαμπεθ έχει πολλά ζώα όπως αγελάδες, γουρούνια, κατσίκες, πρόβατα και άλογα. 

### Ποτάμια
Το κυριότερο ποτάμι της ενορίας Σαιντ Ελίζαμπεθ είναι το Μπλακ Ρίβερ.

### Βουνά
Η ενορία Σαιντ Ελίζαμπεθ είναι ορεινή, τα περισσότερα από τα οποία βρίσκονται στην βόρεια και τη βορειοανατολική πλευρά της ενορίας. Οι κυριότερες οροσειρές είναι η Νασάου, η Λακοβία και η Σάντα Κρουθ. 

### Κόλποι
Η ενορία Σαιντ Ελίζαμπεθ διαθέτει αρκετούς κόλπους. Οι κυριότεροι είναι ο Μπλακ Ρίβερ, ο Παροτί, ο Μαλκόλμ, ο Χαντ, ο Σταρβ Γκατ, ο Μπίλι, ο Φρέντσμανς, ο Πέδρο και ο Μπόουτμανς.

### Σπηλιές
Το Σαιντ Ελίζαμπεθ συμπεριλαμβάνει 44 σπηλιές. Οι κυριότερες είναι οι ακόλουθες:

* Γουόλλινγκφορντ
* Μεξικό
* Περού 
* Υχάρντλι Τσέιζ 

## Δημογραφία
Το Σαιντ Ελίζαμπεθ είχε πληθυσμό 146.404 κατοίκων (2001). Είναι σε πληθυσμό η έβδομη μεγαλύτερη ενορία της Τζαμάικα μετά τον Άγιο Ανδρέα,  την Αγία Αικατερίνη, την Κλάρεντον, την Μάντσεστερ, τον Άγιο Ιάκωβο και την Αγία Άννα.

### Πόλεις
* Άγιος Παύλος
* Ακομπόνγκ 
* Άππλετον
* Άρλινγκτον
* Βάινγιαρντ
* Γκάιλ Τάουν
* Γουίλτον
* Ίπσουιτς
* Κάρλαϊλ
* Κόττεργτουντ 
* Λακοβία
* Μαγκοττύ
* Μαουνταινσάιντ
* Μιντλκουόρτερς
* Μπαλακλάβα
* Μπαπτίστ
* Μπίγκγουντς
* Μπλακ Ρίβερ
* Μπογκ
* Μπρέντνατ Γουόκ
* Μπρίνγκτον
* Νιούγουελ
* Νιου Μάρκετ
* Ρόουζ Χωλ
* Σάντα Κρουθ
* Σάουθφιλντς
* Σλάιπ
* Τζάνκσιον
* Τράι Ολ
* Φλάγκαμαν
* Φούλλεσγουντ
* Χάουνσλοου 
* Χοτζέ

## Οικονομία
Η κύρια οικονομική δραστηριότητα είναι το ψάρεμα. Στην Αγία Ελίζαμπεθ καλλιεργούνται κασσάβα, καλαμπόκι, αρακάς, φασόλια, πριμέντο, πιπερόριζα, ντομάτες, ρύζι, γλυκοπατάτες, καπνός και καφές. 

## Τουρισμός
Το Σαιντ Ελίζαμπεθ είναι τουριστικός προορισμός από το 1999. Έχει πολλές παραλίες. Το μέρος που έχει περισσότερους τουρίστες είναι η παραλία της Τρέζουρ.  

### Παραλίες
Το Σαιντ Ελίζαμπεθ συμπεριλαμβάνει πολλές παραλίες, όπως:

* Φοντ Χιλ
* Γκαλλεόν
* Φούλερσγουντ
* Παροτί
* Φορτ Τσαρλς 
* Καλαμπάς 
* Κόλπος Γκρέιτ Μπέυ
* Κόλπος Μπίλλις Μπέυ 
* Κόποςς Φρέντσμανς Μπέυ 
* Τρέζουρ
* Μπλου Φιλντς 

## Ιστορία
Το Σαιντ Ελίζαμπεθ συμπεριελάμβανε μεγαλύτερο μέρος της Τζαμάικα, αλλά το 1703 πήρε τμήμα της η Γουεστμόρλαντ και αργότερα, το 1814  η Μάντσεστερ. 

## Δείτε επίσης
* Ενορίες της Τζαμάικα

## Παραπομπές


## Εξωτερικοί σύνδεσμοι
*Πληριφορίες για Σαιντ Ελίζαμπεθ, Τζαμάικα

Σαιντ Ελιζαμπεθ
Μπλακ Ρίβερ (Τζαμάικα)

Η **Μπλακ Ρίβερ** (αγγλικά: Black River) είναι μια κωμόπολη της Τζαμάικα. Είναι η πρωτεύουσα της Ενορίας της Αγίας Ελίζαμπεθ. Έχει πληθυσμό 4.261 κατοίκων (2009).

## Γεωγραφία
Η Μπλακ Ρίβερ βρίσκεται νοτιοδυτικά της Τζαμάικα και κεντρικά της Αγίας Ελίζαμπεθ. Βρίσκεται βόρεια του κόλπου Μπλακ Ρίβερ. Βρίσκεται κοντά στις εκβολές του ποταμού Μπλακ Ρίβερ.

## Ιστορία
Η Μπλακ Ρίβερ είναι μια από τις αρχαιότερες πόλεις της Τζαμάικα. Έγινε η πρωτεύουσα της Αγίας Ελίζαμπεθ το 1773 αντικαθιστώντας την Λακοβία.

## Δείτε επίσης
* Κατάλογος πόλεων της Τζαμάικα

Μπλακ Ρίβερ
Αδριατικό ζήτημα

Με την ονομασία **Αδριατικό ζήτημα** φέρεται στη νεότερη ιστορία της Ευρώπης η μεγάλη διαμάχη που δημιουργήθηκε από τον ανταγωνισμό αρχικά μεταξύ Ιταλίας και Αυστροουγγαρίας και αργότερα μεταξύ της πρώτης και της Γιουγκοσλαβίας που αφορούσε την κυριαρχία του θαλάσσιου χώρου της Αδριατικής, εξ ου και η ονομασία του, καθώς και των ακτών της Δαλματίας. Η ιστορία του ζητήματος αυτού ανάγεται από το 1878 όταν τη Βοσνία και Ερζεγοβίνη προσάρτησε η Αυστροουγγαρία, οπότε και ανέκυψε αυτό. Έληξε δε μετά τον Β' Π.Π. το 1954 με τη σχετική συμφωνία που συνομολόγησαν η Ιταλία και η Γιουγκοσλαβία.

Σημειώνεται ότι κατά τον μεσοπόλεμο το ζήτημα είχε σχετικά ατονίσει, επί Μουσολίνι όμως έλαβε εκρηκτική διάσταση η οποία και τελικά λόγω της τελικής έκβασης του πολέμου το θέμα έληξε με γενική υποχώρηση της ηττημένης Ιταλίας.

Κατηγορία:Διεθνές Δίκαιο
Κατηγορία:Ιστορία της Αυστρίας
Κατηγορία:Ιστορία της Γιουγκοσλαβίας
Κατηγορία:Ιστορία της Ιταλίας
Κατηγορία:Ιστορία της Κροατίας
Κατηγορία:Ιστορία της Αλβανίας
Κατηγορία:Ανατολικό Ζήτημα
Κατηγορία:Αυστροουγγαρία
Κατηγορία:Αδριατική Θάλασσα
Κύπελλο Ελλάδας καλαθοσφαίρισης ανδρών 2003-2004

To **[[Κύπελλο Ελλάδος καλαθοσφαίρισης ανδρών]] 2003-04** που διοργάνωσε η Ελληνική Ομοσπονδία Καλαθοσφαίρισης ξεκίνησε στις 13 Σεπτεμβρίου 2003 με τους αγώνες της πρώτης φάσης και τελείωσε στις 29 Φεβρουαρίου 2004 με τον τελικό, ο οποίος έγινε στο Χαλκιοπούλειο Στάδιο Λαμίας, με αντιπάλους τον Άρη και τον Ολυμπιακό. Το κύπελλο Ελλάδος κατέκτησε ο **[[Άρης Θεσσαλονίκης]]** για όγδοη φορά στην ιστορία της διοργάνωσης. 

## Α΄ φάση

### 1η αγωνιστική

### 2η αγωνιστική

### 3η αγωνιστική

### 4η αγωνιστική

## Β΄ φάση

### 1η αγωνιστική

### 2η αγωνιστική (προημιτελικοί)

## Τελική φάση

Η τελική φάση έγινε με το σύστημα φάιναλ-φορ και διεξήχθη στη Λαμία, στις 27 και 29 Φεβρουαρίου 2004.

### Ημιτελικοί

### Αγώνας 3ης θέσης

### Τελικός

*Κυριακή, 29 Φεβρουαρίου 2004.
*Λαμία, Χαλκιοπούλειο Γυμναστήριο.
*Διαιτητές: Καρούσης, Μαστραφτσής.
*Δεκάλεπτα: 17–24, 34–38, 53–54, 73–70. 
*Πολυτιμότερος παίκτης: Νέστορας Κόμματος.

## Παραπομπές


## Πηγές
*Ελληνική Ομοσπονδία Καλαθοσφαίρισης

2004
Κατηγορία:Καλαθοσφαίριση το 2003
Κατηγορία:Καλαθοσφαίριση το 2004
Αφροδισιάδα

[thumb|right|200px|Οι [τρεις Χάριτες από το Αέτωμα του Σεβαστείου της Αφροδισιάδας.]]

Η **Αφροδισιάδα** ήταν μικρή πόλη στην Καρία της Μικράς Ασίας κτισμένη στην περιοχή του Αφροδισίου ακρωτηρίου και υπαγόταν στην Κνίδο. Ήταν γνωστή για τα μάρμαρά της και τη Σχολή της γλυπτικής. Βρίσκεται κοντά στο σύγχρονο χωριό της Τουρκίας Geyre στη νοτιοδυτική ακτή της Μικράς Ασίας, 230 χλμ. νοτιοανατολικά της Σμύρνης και απέχει 100 χλμ. από την ακτή. Πήρε τον όνομά της από τον ναό που είχε αφιερωμένο στη θεά Αφροδίτη και στην περίοδο της Ύστερης Αρχαιότητας μετονομάσθηκε σε Σταυρούπολη.

Πριν από την Ελληνική περίοδο ονομαζόταν *Λελέγων πόλις*, επίσης ως *Νινόη* και *Μεγάλη πόλις.*

Κατά τη διάρκεια της βυζαντινής περιόδου ήταν γνωστή ως Καρία. Η Αφροδισιάδα κατακτήθηκε από τους Σελτζούκους Τούρκους μετά το 1261. Τον 17ο αιώνα χτίσθηκε μια μικρή πόλη ονόματι *Γκέιρα*-παραφθορά της λέξεως *Καρία*.

## Αξιοθέατα
Στην Αφροδισιάδα υπάρχουν σπουδαία κτίσματα μεταξύ των οποίων το αρχαίο θέατρο (1ος αιώνας π.Χ.), το αρχαίο στάδιο (μεταξύ του 1ου και 2ου αιώνα π.Χ.), το βουλευτήριο (τέλη του 2ου αιώνα μ.Χ. ή αρχές του 3ου αιώνα μ.Χ.), το σιντριβάνι του Απόλλωνα, το ωδείο, ο ναός της θεάς Αφροδίτης (1ος αιώνας π.Χ.), το τετράπυλο (2ος αιώνας μ.Χ.), το Σεβαστείον (1ος αιώνας μ.Χ.). Το Σεβαστείο ήταν ένα συγκρότημα κτηρίων, που ήταν αφιερωμένο στην Αφροδίτη, τον Αύγουστο (Σεβαστό) και την οικογένεια των Ιουλίων-Κλαυδίων. Τον 7ο αιώνα μ.Χ. η πόλη καταστράφηκε από μεγάλο σεισμό και από τότε παράκμασε. Ο ναός της θεάς Αφροδίτης μετατράπηκε σε παλαιοχριστιανική βασιλική πιθανώς τον 5ο αιώνα μ.Χ. Στην Αφροδισιάδα έχουν βρεθεί 12000 περίπου επιγραφές και περισσότερες από 2000 βραχογραφίες, που χρονολογούνται μεταξύ των ετών 350 και 500 μ.Χ.

## Φωτοθήκη

File:Aphrodisias temple22.jpg|Μνημειακή πύλη 
File:Tetrapilón - Afrodisias - 02.jpg|Τετράπυλον 
File:Afrodisias - Aphrodisias - Odeón.jpg|Ωδείον 
File:Aphrodisias stadium.jpg|Στάδιον
File:Sebasteion - Aphrodisias.jpg|Το Σεβαστείον


## Εκκλησιαστική Ιστορία
Μεταξύ των είκοσι επισκόπων αναφέρονται:
* Αμμώνιος, στην πρώτη σύνοδο της Νίκαιας, 325
* Ευμένης, στην πρώτη σύνοδο της Κωνσταντινούπολη, 381
* Κύρος, στην σύνοδο της Εφέσου, 431
* Κριτόναος, στη σύνοδο της Χαλκηδόνας, 451
* Σεβεριανός, στη δεύτερη σύνοδο της Κωνσταντινούπολης, 553

## Δείτε επίσης
* Ξενοκράτης (ιατρός)
* Αλέξανδρος ο Αφροδισιεύς
* Κατάλογος αρχαίων θεάτρων

## Παραπομπές


## Πηγές
* 

## Εξωτερικοί σύνδεσμοι
* Εικονικές περιηγήσεις στην Αφροδισιάδα
* Μνημεία της Αφροδισιάδας
* Ιστορία της Αφροδισιάδας
* Περπατώντας στα τείχη της αρχαίας Αφροδισιάδας  Διαδικτυακή-εκπαιδευτική έκθεση του συγγραφέα Κωνσταντίνου Θώδη.

Κατηγορία:Αρχαίες πόλεις της Καρίας
Κατηγορία:Επαρχία Αϊδινίου
Κατηγορία:Μνημεία Παγκόσμιας Κληρονομιάς στην Τουρκία
Ιγκουανόδοντας

Ο **Ιγκουανόδοντας** () ήταν φυτοφάγος δεινόσαυρος που έζησε από τη μέση Ιουράσια έως την Κρητιδική περίοδο. Είναι από τους πιο γνωστούς δεινόσαυρους, και τα απολιθώματά του από τα πρώτα που βρέθηκαν. Απολιθώματά του βρέθηκαν στη Βρετανία, τη Βόρεια Αφρική και την Ασία. Ήταν σχετικά μεγάλο ζώο, φτάνοντας τα 15 μέτρα σε μήκος και τους 8 τόνους σε βάρος, πλησιάζοντας έτσι τις διαστάσεις και το βάρος ενός σαρκοβόρου. Υπήρξαν εξελικτικοί πρόγονοι των αδρόσαυρων και συνήθως συμπεριλαμβάνονται στις *Αδροσαυρίδες*.

Ήταν ένας αρκετά μεγαλόσωμος φυτοφάγος δεινόσαυρος. Το ρύγχος του κατέληγε σε κεράτινο ράμφος χωρίς δόντια. Στο πίσω μέρος του στόματός του, όμως, είχε πολλές σειρές δοντιών. Τα δόντια του ήταν κατάλληλα προσαρμοσμένα ώστε να μασούν πολλά και διαφορετικά φυτά. Πιστεύεται ότι ο Ιγκουανόδοντας έτρωγε την τροφή του μασώντας την καλά, όπως κάνουν σήμερα οι άνθρωποι. Φαίνεται ότι οι Ιγκουανόδοντες ζούσαν σε ομάδες και πρόσεχαν τα μικρά τους. Είχαν αρκετά μεγάλο εγκέφαλο και αναπτυγμένες αισθήσεις. Η μακριά ουρά του Ιγκουανόδοντα ήταν ενισχυμένη με οστέινους τένοντες. Ο Ιγκουανόδοντας είχε μακριά και δυνατά χέρια. Κάθε χέρι είχε τέσσερα δάκτυλα κι έναν αντίχειρα. Ο αντίχειρας είχε εξελιχθεί σε αγκάθι, το οποίο ο δεινόσαυρος χρησιμοποιούσε για άμυνα και για να βρίσκει τροφή. Τα τρία μεσαία δάκτυλα ήταν ενωμένα σαν οπλή. Οι Ιγκουανόδοντες περπατούσαν πότε στα τέσσερα και πότε στα δύο πόδια.

Κατηγορία:Ιγκουανοδοντίδες
Υδάτινη πηγή

right|thumb|150px|Πηγή που αναβλύζει από βράχο
Η **Υδάτινη πηγή** είναι μία συγκεντρωμένη εκροή υπόγειου νερού που εμφανίζεται στην επιφάνεια του εδάφους ως ένα ρεύμα νερού που ρέει ελεύθερα. Οι πηγές και οι αναβλύσεις συνδέονται στενά με τον κύκλο του νερού στη φύση. Τα νερά των βροχών διεισδύουν στο υπέδαφος όπου συγκεντρώνονται σε υπόγειους ταμιευτήρες και στην συνέχεια βρίσκουν διέξοδο στην επιφάνεια μέσω των πηγών. Μία πηγή μπορεί να εκτινάσει νερό με πίεση σχηματίζοντας πίδακα ή να αναβλύζει νερό από υψόμετρο σχηματίζοντας καταρράκτη. 

Η πηγή διαστέλλεται από τη διαρροή νερού που είναι μία πιο αργή κίνηση υπόγειου νερού προς την επιφάνεια του εδάφους συνήθως μη σημειακή, αλλά εκτενής (γραμμικά ή διδιάστατα). Οι διαρροές νερού μπορούν να σχηματίζουν τοπικά τέλματα (λίμνες) ή ροές (ποτάμια) ή να εξατμίζονται, ανάλογα με την παροχή της διαρροής, την τοπογραφία και το κλίμα. Κατά το ιστορικό παρελθόν η παρουσία τους ήταν σημαντική για τη δημιουργία οικισμών ή την ανάπτυξη στρατιωτικών δυνάμεων. 

Υδρογεωλογικά οι πηγές και γενικά οι αναβλύσεις είναι στην πραγματικότητα «υπερχείλιση» υδροφόρων στρωμάτων. Εκφορτίζουν τα υδροφόρα στρώματα. Αυτά τροφοδοτούνται με την κατείσδυση ή τη διήθηση από τα κατακρημνίσματα και ανεβαίνει η στάθμη τους. Οι πηγές εμφανίζονται εκεί που η στάθμη των υδροφόρων στρωμάτων έρχεται σε επαφή με την επιφάνεια του εδάφους. Είναι ο γεωμετρικός τόπος της τομής του υδροφόρου ορίζοντα με τη στάθμη του εδάφους. Γι΄ αυτό εμφανίζονται γεωμορφολογικά στα χαμηλότερα σημεία, στο επίπεδο βάσης, εκτός από τις πηγές που συνδέονται με επικρεμάμενους υδροφορείς.

Οι πηγές αποτελούν σημαντική ένδειξη της υδροφορίας μιας περιοχής. Μεγάλος αριθμός μικρών πηγών στις παρυφές κοιλάδων ή στα κράσπεδα λόφων είναι ένδειξη ρηχού υδροφόρου ορίζοντα με μικρή περατότητα. Αντίθετα μεγάλες πηγές στον πυθμένα κοιλάδων, στο βασικό γεωμορφολογικό επίπεδο, είναι ένδειξη ύπαρξης μεγάλου υδροφόρου με σημαντική περατότητα.

## Κατηγορίες πηγών
Οι πηγές ανάλογα με τον γεωλογικό τρόπο δημιουργίας τους κατηγοριοποιούνται σε:
* Πηγή επαφής
* Πηγή ψευδοεπαφής
* Πηγή ρηγματογενής
* Διαλειπούσα πηγή
* Βωκλυζιανή πηγή
* Ανερχόμενη ρηγματογενής πηγή
* Υπερπληρωτική πηγή

**Ελλάδα**

Το 30% των πηγών της Ελλάδας περιέχουν ανθρακικό άλας και δημιουργήθηκαν κυρίως απο την διάλυση ανθρακικών πετρωμάτων (π.χ. ασβεστόλιθου). Οι υδάτινες πηγές σε τέτοιου είδους εδάφη αποκαλούνται καρστικές πηγές.

## Εξωτερικοί σύνδεσμοι
* Πηγές, Τμήμα γεωλογίας Α.Π.Θ
* Δρ. Φιλ Μπαρτλ, Πηγές πόσιμου νερού

## Παραπομπές


## Εξωτερικοί σύνδεσμοι
* 


Κατηγορία:Πόσιμο νερό
Κατηγορία:Γεωμορφολογία
Κατηγορία:Υδρολογία